Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18015

c) ha a kód-szám 1 vagy 2, az I. kategóriás precíziós megközelítésű futópálya középvonalától számított 45 méter távolságon belül. A futópálya vég sáv ezen részén rögzítetlen tárgy (berendezés vagy jármű) nem lehet (tartózkodhat) akkor, amikor a futópályát le és felszállásra használják. A futópálya vég sávok talajának elegyengetése 3.4.8 Ajánlás — Egy műszeres futópálya vég sáv azon része, amely mindkét oldalra legalább: — 3 vagy 4 kód-szám esetében 75 méter távolságra; és — 2 vagy 1 kód-szám esetében 40 méter távolságra; van a futópálya középvonalától és annak meghosszabbított középvonaltól megfelelő módon legyen elegyengetve, hogy a futópályán üzemeltetni kívánt repülőgépnek a futópályáról történő lefutás esetében elegendő biztonságos hely álljon rendelkezésre. Megjegyzés: A 3 vagy 4 kód-számú, precíziós megközelítésű futópályát magába foglaló vég sáv nagyobb területének szintezésére és elegyengetésére vonatkozó útmutató az A. Melléklet 8. szakaszában található. 3.4.9 Ajánlás — Egy nem műszeres futópálya vég sáv azon része, amely mindkét oldalra legalább: — 3 vagy 4 kód-szám esetében 75 méter távolságra; — 2 kód-szám esetében 40 méter távolságra; és — 1 kód-szám esetében 30 méter távolságra; van a futópálya középvonalától és annak meghosszabbított középvonaltól megfelelő módon legyen elegyengetve, hogy a futópályán üzemeltetni kívánt repülőgépnek a futópályáról történő lefutás esetében elegendő biztonságos hely álljon rendelkezésre. 3.4.10 A sáv azon részének felülete, amely a futópályával, a padkával vagy a végbiztonsági megállási területtel érintkezik, azokkal egy szintben legyen. 3.4.11 Ajánlás — A futópálya vég sáv küszöb előtt elhelyezkedő legalább 30 méteres részét úgy képezzék ki, 2007/70/II. szám hogy az ellenálljon a légijármű hajtómű gázsugár okozta eróziónak és ezzel védje a leszálló repülőgépet a kiálló éles felületek veszélyeitől. A futópálya vég sávok lejtviszonyai 3.4.12 Hosszirányú lejtés Ajánlás — A sáv elegyengetett részének hosszirányú lejtése ne haladja meg az alábbi értéket: — 1.5 %, ahol a kód-szám 4; — 1.75 %, ahol a kód-szám 3; és — 2.0 %, ahol a kód szám 2 vagy 1. 3.4.13 Hosszirányú lejtés változása Ajánlás — A sáv elegyengetett részének hosszirányú lejtésének változásai a lehetőségek szerint egyenletesek legyenek, kerüljék a hirtelen változásokat, letöréseket és emelkedőket. 3.4.14 Keresztirányú lejtés Ajánlás — A sáv elegyengetett részének keresztirányú lejtése megfelelő legyen annak megakadályozásra, hogy a felületen víz gyűljön össze, azonban ne haladja meg az alábbi értéket: — 2.5 %, ahol a kód-szám 3 vagy 4; és — 3.0 %, ahol a kód szám 1 vagy 2; kivéve ha a vízelvezetés megkönnyítése érdekében a futópálya burkolt felülettől, padkától vagy biztonsági megállási területtől kezdődő első három métere kifelé lejtős és ez a lejtés akár 5 %-os is lehet. 3.4.15 Ajánlás — A sáv elegyengetett részén túl, a futópálya irányától kifelé terjedő bármely rész keresztirányú emelkedése ne haladja meg az 5 %-os értéket. Futópálya vég sávok teherbíró-képessége 3.4.16 Ajánlás — Egy műszeres futópálya sáv azon része, amely mindkét oldalra legalább: — 3 vagy 4 kód-szám esetében 75 méter távolságra; és — 1 vagy 2 kód-szám esetében 40 méter távolságra; van a futópálya középvonalától és a meghosszabbított középvonaltól megfelelő módon legyen elkészítve vagy megépítve, hogy a futópályán üzemeltetni kívánt repülőgépnek a futópályáról történő lefutása esetére az elegendő teherbíró-képességgel rendelkezzen és így a legkisebbre csökkentse a teherbíró-képességek közötti különbségből adódó veszélyeket. Megjegyzés: A futópálya vég sávok elkészítésére vonatkozó útmutató a Repülőtér Tervezési Kézikönyv 1. részében található. 3.4.17 Ajánlás — Egy nem-műszeres futópálya vég sáv azon része, amely mindkét oldalra legalább: 2007/70/II. szám — 3 vagy 4 kód-szám esetében 75 méter távolságra; — 2 kód-szám esetében 40 méter távolságra; és — 1 kód-szám esetében 30 méter távolságra; van a futópálya középvonalától és a meghosszabbított középvonaltól megfelelő módon legyen elkészítve vagy megépítve, hogy a futópályán üzemeltetni kívánt repülőgépnek a futópályáról történő lefutása esetére az elegendő teherbíró-képességgel rendelkezzen és így a legkisebbre csökkentse a teherbíró-képességek közötti különbségből adódó veszélyeket. 3.5 Futópálya végbiztonsági területek Általános rész 3.5.1 A futópálya vég sáv mindegyik végén létesítsenek végbiztonsági területet5 abban az esetben, ha: — a kód-szám 3 vagy 4; és — a műszeres futópálya kód-száma 2 vagy 1. Megjegyzés: A futópálya végbiztonsági területtel kapcsolatos útmutató az A. Melléklet 9. szakaszában található. A futópálya végbiztonsági területek mérete 3.5.2 A futópálya végbiztonsági terület a futópálya vég sávtól számítva legalább 90 méter hosszúságú legyen. 3.5.3 Ajánlás — A futópálya végbiztonsági terület a futópálya vég sávtól számítva lehetőleg: • ahol a kód-szám 3 vagy 4, legalább 240 méter; és • ahol a kód-szám 1 vagy 2, legalább 120 méter hosszúságú legyen. 3.5.4 A futópálya végbiztonsági terület szélessége legalább kétszerese legyen az adott futópálya szélességének. 3.5.5 Ajánlás — A futópálya végbiztonsági terület szélessége lehetőleg egyenlő legyen az adott futópálya vég sáv elegyengetett részének szélességével. Tárgyak a futópálya végbiztonsági területeken Megjegyzés: A futópálya végbiztonsági területen elhelyezkedő berendezések és szerkezetek kialakítására, elhelyezésére és felszerelésére vonatkozó tájékoztató a 9.9 pontban található. 3.5.6 Ajánlás — A futópálya végbiztonsági területen elhelyezkedő bármely tárgy, amely veszélyeztetheti a repülőgépeket, akadálynak tekintendő és lehetőség szerint eltávolítandó. A futópálya végbiztonsági területek tisztítása és elegyengetése 3.5.7 Ajánlás — A futópálya végbiztonsági területet egyenletes és tiszta felülettel alakítsák ki, az megfelelő 2007/70/II. szám módon legyen elegyengetve, hogy a futópályán üzemeltetni kívánt repülőgépnek a futópálya előtt történő földetérés, vagy a futópályáról történő lefutás esetében elegendő biztonságos hely álljon rendelkezésre. Megjegyzés: A futópálya végbiztonsági terület talaját nem kell olyan minőségben kialakítani, mint a futópálya vég sávot, mindazonáltal vegyék figyelembe a 3.5.11 pont ajánlását. A futópálya végbiztonsági területek lejtviszonyai 3.5.8 Általános rész Ajánlás — A futópálya végbiztonsági terület lejtése olyan legyen, hogy a megközelítési, vagy felszállási emelkedési felületbe a terület egyik része se nyúljon be. 3.5.9 Hosszirányú lejtés Ajánlás — A futópálya végbiztonsági terület hosszirányú lejtése ne haladja meg az 5 %-os értéket. A hosszirányú lejtés változásai a lehetőségek szerint fokozatosak legyenek, a lejtés hirtelen változásai úgy lefelé, mint felfelé kerülendők. 3.5.10 Keresztirányú lejtés Ajánlás — A futópálya végbiztonsági terület keresztirányú lejtése lefelé, vagy felfelé ne haladja meg az 5 %- os értéket. A különböző lejtviszonyok közötti átmenet lehetőleg sima, fokozatos legyen. A futópálya végbiztonsági területek teherbíró-képessége 3.5.11 Ajánlás — A futópálya végbiztonsági területet úgy készítsék elő és alakítsák ki, hogy ezzel csökkentsék a repülőgép sérülésének veszélyét futópálya előtt történő földetérés, vagy a futópályáról történő lefutás esetében, fokozzák (növeljék) a repülőgép lassulását és a 9.2.26 — 9.2.28 pontok előírásai szerint könnyítsék meg a tűzoltó és mentő gépjárművek mozgását. Megjegyzés: A futópálya végbiztonsági terület teherbíró-képességére vonatkozó útmutatót a Repülőtér Tervezési Kézikönyv 1. része tartalmazza. 3.6 Biztonsági felszállási területek Megjegyzés: A biztonsági felszállási területekről szóló, a jelen részben található részletes előírások nem jelentik azt, hogy ilyen területet kötelező létesíteni. A biztonsági felszállási területek6 alkalmazásával és igénybevételével kapcsolatos útmutató az A. Melléklet 2. szakaszában található. A biztonsági felszállási területek helye 3.6.1 Ajánlás — A biztonsági felszállási terület kezdete a rendelkezésre álló felszállási nekifutási távolság végénél helyezkedjen el. A biztonsági felszállási területek hossza 3.6.2 Ajánlás — A biztonsági felszállási terület hossza ne haladja meg a rendelkezésre álló felszállási nekifutási távolság hosszának felét. A biztonsági felszállási területek szélessége 2007/70/II. szám 3.6.3 Ajánlás — A biztonsági felszállási terület vízszintesen a futópálya meghosszabbított középvonalától mindkét oldalra legalább 75 méterre terjedjen. A biztonsági felszállási területek lejtviszonyai 3.6.4 Ajánlás — A biztonsági felszállási terület talaja ne emelkedjen 1.25 %-os emelkedésű sík fölé, alsó határa pedig vízszintes vonal, amely:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes